## El Teatre Principal de Castelló presenta ‘El novio de España’ i l’espectacle familiar ‘Mentida podrida’

*** El dissabte 26 d’octubre té lloc la representació d’*El novio de España*, que recorda els cantants Luis Mariano i Carmen Sevilla
* L’espectacle familiar *Mentida podrida*, de la directora Dora Cantero, està dirigit a públic a partir de 6 anys**

La Conselleria d’Educació, Cultura, Universitats i Ocupació, a través de l’Institut Valencià de Cultura, presenta en el Teatre Principal de Castelló un complet cap de setmana amb la representació, el dissabte 26 d’octubre, a les 19:00 hores, d’*El novio de España*; i el diumenge 27 d’octubre, a les 18:00 hores, de l’espectacle familiar *Mentida podrida. Es pot viure dins d’una mentida?*.

D’una banda, *El novio de Españ*a, obra escrita i dirigida per Juan Carlos Rubio i el compositor i director musical Julio Award, presenta un espectacle basat en els artistes Luis Mariano i Carmen Sevilla.

L’obra ens trasllada a l’any 1952, en el qual l’internacionalment conegut cantant basc Luis Mariano es troba a Espanya rodant la pel·lícula *Violetas imperiales*. Juntament amb la cantant Carmen Sevilla tornen a protagonitzar una nova pel·lícula musical. Entre els dos hi ha una entranyable amistat que els dos saben que no es pot convertir en amor, donades les evidents preferències sexuals del cantant.

Una obra en la qual no faltarà la cobla, el cuplet o la cançó popular per a donar forma a la banda sonora de la representació. Esta comèdia musical, amb tocs de drama, està protagonitzada per Christian Escuredo, Dídac Flores, Inma Mira i Carmen Raigón.

Les últimes entrades per a esta funció, amb preus entre els 3 i 20 euros, estan a la venda en la [web de l’IVC](http://ivc.gva.es/).

**Per a tots els públics**

D’altra banda, el Teatre Principal de Castelló presenta el diumenge 27 d’octubre, a les 18:00 hores, la peça teatral dirigida a públic infantil *Mentida podrida. Es pot viure dins d’una mentida?*.

La producció de Cal Teatre, dirigida per Dora Cantero, convida a reflexionar sobre la mentida que, a vegades, afrontem en diferents àmbits de la nostra vida. Una reflexió sobre la veritat i la mentida en el qual es busca posar en evidència que algunes mentides amaguen veritats i, al mateix temps, algunes veritats amaguen mentides.

Cal assenyalar que, a més de la representació dirigida al públic en general, l’obra tindrà una passada exclusiva per a centres escolars el dilluns 28 d’octubre, a les 10:00 hores, dins del programa educatiu i pedagògic que oferix l’Institut Valencià de Cultura en els seus centres culturals.

Les entrades per a esta representació tenen un preu de 4 euros. Poden adquirir-se en taquilles i en la [web de l’IVC](http://ivc.gva.es/).

Fecha: 25/10/2024